SUID-AFRIKAANSE RADIOLIGA NUUS VIR SONDAG 18 NOVEMBER 
2018 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 Sentraal Afrika Tyd onderskeidelik uit op HF 
sowel as op verskeie BHF- en UHF-herhalers. Die bulletin word deur ZS6GJPL 
via Echolink herlei. `n Potgooi is ook beskikbaar op die Liga se web tuiste. 
'n Oudio opname sowel as 'n teks weergawe kan van die Liga se webblad, 
www.sarl.org.za,afgelaai word, en jy kan ook daar inteken om nuwe bulletins 
per e-pos te ontvang. 


In die nuus vandag; 
SLUIT BY DIE SARL AAN VIR R99 


DIE SARL NEWBIE GESELLIGHEID EN DIE SARL / AMSAT SA WERK- 
SWINKEL OP 24 NOVEMBER 


en 
DIE EERSTE GEOSTASIONÊRE AMATEUR SATELLIET LANSEER 
Bly ingeskakel vir meer inligting oor hierdie en ander interessante nuusitems. 
SLUIT BY DIE SARL AAN VIR R99 


Die SARL bied jou die kans om vir net R99 op Swart Vrydag 23 November 
2018 by die Liga aan te sluit. Jy moet verseker dat jou aansoekvorm en die 
R99 op Vrydag 23 November ingedien word. Dit is deel van die SARL se Swart 
Vrydag-veldtog. 


DIE SARL NEWBIE GESELLIGHEID OP 24 NOVEMBER 


Die Newbie Geselligheid is 'n prettige aktiwiteit om alle nuwe radio amateurs 
aan te moedig om aktief te word en vind plaas van 08:00 tot 20:00 UTC op 
Saterdag 24 November 2018. Dit is slegs 'n foon kompetisie op 20, 40 en 80 
meter. 


Die uitruiling en puntetelling hang af van hoe lank die amateur reeds `n amateur 
is. Logstate in MS Excel formaat moet teen 10 Desember 2018 per e-pos aan 
ZS3VdK@webmail.co.za gestuur word. Kry al die besonderhede in die 2018 Blou 
Boek. 


IS JY BESKERM TEEN WEERLIG? 


Sluit aan by die werkswinkel by die NARS op 24 November. Die SARL en 
AMSAT SA snoer kragte saam en bied `n werkswinkel aan oor die monitering 
van die RF geraasvloer en die impak daarvan op Amateur Radio. Daar sal 
ook groot fokus wees op weerlig beskerming. Paul van As van Surgetek sal twee 


belangrike onderwerpe bespreek: Die mites rondom weerlig en praktiese aspekte 
van hoe om jou toerusting te beskerm. 


Ander items op die agenda, sluit in: Lansering van twee outomatiseerde stasies, 
ontwerp oorsig van `n Raspberry Pi outomatiseerde stasie, probleemoplossing 
van die opstel van 'n RF geraasvloer monitering stasie met Anton Janovsky en 
Brian Jacobs, Oorsig van gestoorde data, tendense en analise, Draadlose Krag 
Oordrag en die skep van `n lys van RF vriendelike toestelle (energie besparende 
gloeilampe, LEDs, ens.), die teenoorgestelde van `n lys van produkte om nie te 
koop nie en 'n eenvoudige toets om die geraas omgewing rondom jou huis te 
bepaal. 


Die volledige program en registrasie vorm is beskikbaar op www.amsatsa.org.za. 
Bespreek nou. Die koste is R50 vir SARL en AMSAT SA lede en nie-lede betaal 
R150. 


DIE 2019 SARL DAG VAN DIE RADIO AMATEUR 


Die 2019 SARL Dag van die Radio Amateur sal oor die naweek op 12 tot 14 April 
2019 in Stellenbosch gehou word. Die Boland ARK sal die geleentheid aanbied 
met `n simposium op Vrydag 12 April, die AJV sal by die Data Voice House- 
ouditorium en die SARL-toekennings dinee sal by die Stellenbosch Gholfklub 
op 13 April gehou word. Meer inligting sal binnekort vrygestel word. Maak `n 
nota van die datums. 


Jy luister na `n nuusbulletin van die Suid-Afrikaanse Radioliga. 
EERSTE GEOSTASIONÊRE AMATEUR SATELLIET LANSEER 


Die Es'hail 2 satelliet is Donderdag 15 November suksesvol deur SpaceX vanaf 
Lanseer Kompleks 39A by NASA se Kennedy Ruimte Sentrum in Florida lanseer. 
Die lansering het om 20:46 UTC plaasgevind en die satelliet is in 'n geostasionêre 
oorplaas wentelbaan geplaas ongeveer 32 minute na opstyging. Es'hail 2 dra 
ook die eerste amateur radio loonvrag wat in `n geostasionêre wentelbaan sal 
wentel. Es'hail-2 sal “parkeer” word 35 786 km bo die ewenaar teen 25,5% Oos, 
omtrent reg Noord van Pretoria en Johannesburg. Kry meer besonderhede 
en 'n skakel oor hoe om `n eenvoudige en goedkoop grond stasie te bou van 
www.amasatsa.org.za. 


DIGITALE HERHALER NUUS UIT DIE WES KAAP 


In die Weskaap is daar tans 3 digitale herhalers aktief. Op Helderberg buite 
Somerset Wes is 'n UHF DMR herhaler op 438,350, op Botlaryberg buite Stel- 
lenbosch is 'n UHF multi-modus herhaler op 438,300 wat DMR, asook D-STAR 
(com) en ook 4FM (Yaesu) behartig. Op Botlaryberg is ook BHF 145,575 
D-STAR (Icom) herhaler. 


DMR en D-STAR kan aan mekaar gekoppel word via digitale reflektor. Dus 
kan jy hierdie drie herhalers gebruik om digitaal met plaaslike amateurs binne 
Divisie 1 asook in ander divisies te kommunikeer maar jy kan ook internasionaal 
kommunikeer deur net die regte “Talk Group” of reflektor te kies. Volgens 


die web is daar reeds 37 amateurs in Divisie 1 geregistreer om op die digitale 
herhalers te werk. Daar is 18 DMR herhalers in Suid Afrika aanlyn, met 263 
roepseine geregistreer. Vir meer inligting oor die Digitale Herhalers en ander 
herhalers besoek wwW.wCrwg.co.za. 


WESRAND ARK SNUFFELMARK 


Die Wesrand Amateurradioklub hou sy volgende snuffelmark om 12:00 op Sa- 
terdag 24 November 2018 by die klubhuis in Krotonstraat, Weltevredenpark, 
Roodepoort. Almal is baie welkom. Vir meer inligting skakel Phillip, ZS6PVT 
op 083 267 3835. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
bly. Tans is daar slegs `n enkele, baie klein sonvlekkie sigbaar. Diegene wat hul 
eie frekwensievoorspellings wil doen, kan 'n verwagte effektiewe sonvlektelling 
van een vir die week gebruik. Amateurs kan moontlike goeie openinge op die 15 
tot 30 m bande verwag. Besoek gerus die webtuiste spaceweather.sansa.org.za 
vir meer inligting. 


Kom ons loer nou na gebeure vir die volgende paar weke: 


19 November die sluitingsdatum vir PEARS HF logstate en BHF/UHF logstate. 
22 November die sluitingsdatum vir Desember Radio ZS. 23 November Sluit 
by die SARL aan vir R99 en die Kaapstad ARS Jaareind Funksie by die klubhuis. 
24 November die SARL/AMSAT SA Werkswinkel, die Newbie Geselligheid en 
die Wesrand ARK Snuffelmark. 24 en 25 November GCG WW DX Gelykgolf 
Kompetisie. 1 Desember die begin van die YOTA Maand 2018. 3 Desember 

Internasionale Dag vir Mense met Gestremdhede. 8 Desember die Boland 
ARK AJV. 8 en 9 Desember ARRL 10 m Kompetisie. 


Om die bulletin mee af te sluit, `n opsomming van ons hoof berig: 
SLUIT BY DIE SARL AAN VIR R99 


Die SARL bied jou die kans om vir net R99 op Swart Vrydag 23 November 
2018 by die Liga aan te sluit. Jy moet verseker dat jou aansoekvorm en die 
R99 op Vrydag 23 November ingedien word. Dit is deel van die SARL se Swart 
Vrydag-veldtog. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om nu- 
usbrokkies van belang vir radio amateurs en kortgolf luisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na “Amateur Radio 
Today”. Daar is herleiding op 7 082 kHz laer syband, 7 205 en 17 660 kHz AM en 
verskeie herleidings op BHF en UHF frekwensies regoor Suid-Afrika. `n Potgooi 


deur Dick, ZS6RO, is ook beskikbaar. `n Heruitsending vind op Maandae om 
18:30 Sentraal Afrika Tyd op 4 895 kHz plaas. 


Ons ontvang graag jou seinrapporte, kommentaar en voorstelle, stuur 'n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Emile Venter, 4S6V, geredigeer deur Dennis Green, ZS4BS en 
ESE R N 


Die Afrikaanse Nuusspan groet nou en wens jou `n mooi week toe. Totsiens. 


/EX 


